OzLabs/hebrew-wiki-articles huggingface dataset:
עברי אנכי (שיר)

"עִבְרִי אָנֹכִי" הוא שיר מסוגת מוזיקה חסידית, שהוציא בני פרידמן ב-2016 ונכלל באלבום שלו 'למלא את העולם באור', ויצא בקליפ בשנת 2017. השיר זכה לפופולריות רבה ברחבי העולם, גם במגזר החילוני, ונכון ל-2024 זכה ליותר מ-28 מיליון צפיות באתר יוטיוב.

== השיר ==
מילות השיר מדברות על האמונה והביטחון באל לאורך כל הדרך. מילות הפזמון לקוחות מספר יונה.

השיר יצא בקליפ בהפקת מאיר קיי, בו נראה פרידמן רוקד ליד מיניבוס מאויר באיורים, שכוללים סמלים יהודיים, כמו מנורות.

השיר זכה לפרסום רב ולהצלחה במגזר הדתי, והיה לשיר המושמע ביותר בערוצי הרדיו "קול חי" ו"קול ברמה" במהלך שנת תשע"ז. באתר הידברות נבחר השיר במקום הראשון ברשימת שירי השנה ב"מצעד המוזיקה היהודית".

השיר זכה במקום ה-21 במצעד העשור של רדיו קול ברמה.<ref></ref>

== מילות השיר ==
רבות עבר העם הזה בדרך

ואני הולך עם ראש למעלה 

כל אחד הוא בן או בת של מלך 

כך היה וככה זה גם הלאה

יהודי עם נשמה בוערת

בכל מקום ובכל ארץ

לא רוצה שיהיה אחרת 

יהודי אני זה משהוא נצחי 

בני אברהם יצחק ויעקב

בני שרה רבקה רחל ולאה

עברי אנוכי ואת ה' אלוקי השמיים אני ירא

== מצעדים ==

==קישורים חיצוניים==

* 

==הערות שוליים==

קטגוריה:שירי 2017
קטגוריה:סינגלים מ-2017
קטגוריה:שירים חסידיים
קו A של הרכבת התחתית של רומא

קו A (באיטלקית: Linea A) הוא קו רכבת תחתית במערכת הרכבת התחתית של רומא. הקו אשר הוא הקו הראשון שנפתח במערכת בשנת 1980 חוצה את רומא במסלול אלכסוני מצפון לדרום. אורכו של הקו הוא 18 קילומטר ופועלות בו 27 תחנות. הקו מצטלב במרכזו עם קווים B ו- C. הקו מסומן בצבע כתום על מפות הרכבת התחתית והוא הקו העמוס ביותר במערכת עם למעלה מארבע מאות אלף נוסעים מדי יום.

== מסלול הקו ==
הקו מתחיל את מסלולו בפרברים הצפוניים של רומא. הקו יורד לכיוון צפון במסלול אלכסוני. סמוך למרכז העיר בתחנת רומא טרמיני נפגש הקו עם קו B בתחנת הצטלבות. ממרכז העיר ממשיך הקו לכיוון דרום ומגיע עד לדרום רומא.

== קישורים חיצוניים ==

קטגוריה:הרכבת התחתית של רומא
בושטיאן נאכבר

בושטיאן נאכבר (בסלובנית: Boštjan Nachbar; נולד ב-3 ביולי 1980 בסלובן גראדץ, סלובניה, יוגוסלביה) הוא כדורסלן עבר סלובני ששיחק רוב הקריירה שלו ב-NBA וביורוליג בעמדות הפאוור פורוורד והסמול פורוורד.
נאכבר, המתנשא לגובה של 206 ס"מ, נחשב לאחד מגדולי הכדורסלנים הסלובנים וסייע לנבחרתו להגיע למקום הרביעי באליפות אירופה בכדורסל בשנת 2009 וזכה במדליית הזהב באליפות אירופה בכדורסל עד גיל 20, בשנת 2000 במקדוניה.

==קריירה מקצועית==
נאכבר החל את הקריירה המקצועית שלו בקבוצת אולימפיה לובליאנה, במדיה שיחק ביורוליג וקבע ממוצעים של 7 נקודות ו-2 ריבאונדים למשחק.

בשנת 2000 זכה עם נבחרת סלובניה עד גיל 20 באליפות אירופה כשבגמר ניצחה נבחרתו את נבחרת ישראל בתוצאה 65–66.

בשנת 2001 חתם בקבוצת בנטון טרוויזו והיה לשחקן הצעיר ביותר בליגה האיטלקית.

בעונתו הראשונה בטרוויזו העמיד ממוצע של 4 נקודות ו-2 ריבאונדים למשחק ביורוליג, אך בעונתו השנייה שיפר את הממוצע ל-13 נקודות ו-4 ריבאונדים והוביל את הקבוצה לפיינל פור.

בשנת 2002 נבחר בדראפט במקום ה-15 על ידי יוסטון רוקטס, במדיה שיחק 3 עונות אך זכה רק ל-10 דקות בממוצע למשחק.

בשנת 2004 עבר לניו אורלינס הורנטס, במדיה קלע 8 נקודות ב-21 דקות למשחק. בעונת 2005–2006, לאחר שהתקשה לתפקד כשחקן ספסל, הועבר בטרייד לקבוצת ניו ג'רזי נטס, בה היה השחקן השישי ועימה הגיע עד חצי גמר המזרח, שם הפסידו לקליבלנד קבלירס.

ב-20 ביולי 2008 חתם נאכבר על חוזה עתק של 9.6 מיליון אירו ל-3 עונות בקבוצת דינמו מוסקבה.

בעונת 2008–2009 שיחק ביורוקאפ והעמיד ממוצעים מרשימים של 16.1 נקודות, 4.8 ריבאונדים, 2.2 אסיסטים ו-1.4 חטיפות למשחק ונבחר לחמישיית היורוקאפ. כבר בסיום עונה זו ניצל נאכבר סעיף יציאה בחוזהו על מנת לחתום לשנתיים בקבוצת אפס פילזן.

בעונתו הראשונה בטורקיה העמיד ממוצע של 6.7 נקודות ו-1.9 ריבאונדים ביורוליג ובעונתו השנייה שיפר את הממוצע ל-8.3 נקודות ו-2.8 ריבאונדים.
ביוני 2011 נאכבר פרסם בטוויטר כי לא ימשיך לעונה נוספת באפס פילזן.

נאכבר החמיץ את פתיחת עונת 2011–2012 עקב פציעה בקרסול ולאחר שלא הצליח להשיג חוזה בקבוצת NBA חתם ב-2012 עד לסיום העונה בקבוצת אוניקס קאזאן אך לא היטיב לשחק במדייה וקלע רק 3.3 נקודות למשחק בליגה הרוסית.

ביולי 2012 חתם נאכבר בקבוצת במברג הגרמנית והוביל אותה לאליפות הליגה המקומית וכן לטופ 16 של היורוליג כאשר הוא מסיים במקום השני ברשימת הקולעים ביורוליג עם 16.1 נקודות למשחק.

בשנת 2013 חתם לשתי עונות בברצלונה וזכה עימה באליפות ספרד.

בשנת 2015 חתם לעונה אחת בקבוצת סביליה אך למעשה שיחק במדייה עד שנת 2017 ובמאי 2018 הודיע על פרישה ממשחק.

נאכבר שיחק בנבחרת סלובניה בכדורסל והשתתף בטורניר אליפות אירופה בכדורסל בשנים 2003, 2005, 2009 ו-2013 ובאליפויות העולם ביפן ב-2006 ובטורקיה 2010.

באליפות אירופה ב-2005 העמיד ממוצע של 11 נקודות ו-5 ריבאונדים.

לאחר סיום אליפות אירופה בכדורסל ב-2013, שנערכה בארץ הולדתו סלובניה פרש נאכבר מהנבחרת הלאומית.

לאחר שפרש ממשחק פעיל נשכר נאכבר על ידי קבוצת דטרויט פיסטונס כסקאוט.

==חיים אישיים==
נאכבר נשוי ואב לשתי בנות.

==קישורים חיצוניים==

קטגוריה:כדורסלנים סלובנים
קטגוריה:כדורסלני אולימפיה ליובליאנה
קטגוריה:כדורסלני זלטורוג לאשקו
קטגוריה:כדורסלני בנטון טרוויזו
קטגוריה:כדורסלני יוסטון רוקטס
קטגוריה:כדורסלני ניו אורלינס הורנטס
קטגוריה:כדורסלני ניו ג'רזי נטס
קטגוריה:כדורסלני דינמו מוסקבה
קטגוריה:כדורסלני אוניקס קאזאן
קטגוריה:כדורסלני ברוזה במברג
קטגוריה:כדורסלני ברצלונה
קטגוריה:סלובנים שנולדו ב-1980
פצפונת ואנטון (סרט, 1999)

פצפונת ואנטון (בגרמנית: Pünktchen und Anton) הוא סרט גרמני לכל המשפחה מסוגת קומדיה ודרמה המבוסס על הספר "פצפונת ואנטון" מאת אריך קסטנר. הסרט בוים ונכתב על ידי קרולינה לינק והופק על ידי פיטר זנק ואוצ'י רייך. 

הסרט הוקרן לראשונה בגרמניה ב-21 בפברואר 1999 בפסטיבל הסרטים הבינלאומי בברלין. בישראל הסרט הוקרן לראשונה בדיבוב לעברית ב-8 ביולי 2000. אורך הסרט הוא כ-104 דקות ושפת המקור שלו היא גרמנית (הסרט דובב לשפות נוספות, ביניהן: עברית).

== תקציר העלילה ==
פצפונת ואנטון בני ה-10 הם החברים הכי טובים. הם תמיד עוזרים אחד לשני, נכנסים יחד לצרות וגם נחלצים מהן. הוריה של פצפונת עשירים ומסתובבים בחברה הגבוהה, בזמן שאימו החולה של אנטון מתפרנסת כמלצרית בגלידרייה מקומית. אימו של אנטון חולה, ולכן היא אינה יכולה להמשיך לעבוד. בשביל שאמו של אנטון לא תאבד את עבודתה, אנטון ממלא בחשאי את מקומה ועובד בגלידרייה ימים ולילות. החלום של אנטון הוא לקחת את אימו לחוף הים, שם היא תוכל להבריא ממחלתה. בשביל להגשים את חלום זה אנטון זקוק להרבה כסף. לשמחת אנטון, יש לו חברה טובה בשם פצפונת שתעשה הכל בשביל לעזור לו לגייס את הכסף. במהלך הסרט פצפונת ואנטון עוברים הרפתקאות רבות, מצחיקות ומעניינות.

== הדמויות, השחקנים והמדבבים ==
במאית ומפיקת הדיבוב של הסרט בעברית הייתה שפרירה זכאי.
{| class="wikitable plainrowheaders" style="text-align:center;"
!שם הדמות
!שם השחקן / השחקנית
!מדבב/ת בעברית
|-
|פצפונת
|אלאה גייסלר
|אנה שפיץ
|-
|אנטון
|מקס פלדר
|גיל סגל
|-
|בטינה
|יוליאנה קוהלר
|רמה מסינגר
|-
|ריחארד
|אוגוסט זירנר
|אוהד שחר
|-
|אלי
|מרט בקר
|ליליאן ברטו
|-
|לורנס
|סילבי טסטו
|שירילי דשא
|-
|קרלוס
|בנו פורמן
|אלון אופיר
|-
|ג'ובאני
|הלמפריד וון לוטיכאו
|עפרון אטקין
|-
|ברטה
|גודרון אוקרס
|דבי בסרגליק
|-
|צ'רלי
|פלוריאן וייכמן
|יהונתן מגון
|-
|ריקי
|וינסנט איידין
|דניאל מגון
|-
|מר ברמזר
|מייקל הנמן
|יהויכין פרידלנדר
|-
|מר ייבואה
|קלוד מוקדי
|שמעון כהן
|-
|קצין משטרה
|הוברט מולצר
|שמעון כהן
|-
|מורה
|אורסולה דיריכס
|
|-
|מוכר
|תומאס הולצמן
|שמוליק טנא
|-
|לוקאס
|טים ברטרם
|נמרוד בינדר
|-
|יסמין
|ריקה רושקה
|יסמין עיון
|-
|אישה במסעדה
|
|שפרירה זכאי
|-
|שוטר
|אנדריאס היינזל
|חן חגי
|-
|דמויות שונות
|
|דורון אורן, מומי לוי
|}

== פרסים ==
* 1998: קרולינה לינק זכתה בפרס הסרט הבווארי לסרט ילדים
* 1999: ניקי רייזר זכה בפרס הסרטים הגרמני למוזיקה קולנועית
* 1999: מקס פלדר זכה בדרור הזהב עבור השחקן הטוב ביותר
* 1999: קרולינה לינק זכתה בפרס הסרט הטוב ביותר בפסטיבל הבינלאומי לסרטי ילדים בשיקגו

== ראו גם ==
* פצפונת ואנטון

== קישורים חיצוניים ==

* 

קטגוריה:סרטים גרמניים משנת 1999
קטגוריה:סרטים בגרמנית
קטגוריה:סרטים לכל המשפחה
קטגוריה:סרטי קומדיה
קטגוריה:סרטי דרמה גרמניים
קטגוריה:סרטים גרמניים מבוססי ספרים
קטגוריה:סרטי קרולינה לינק
אואשנג האנר

אואשנג האנר (באנגלית: Oushang Honor) הוא מיניוואן מתוצרת יצרנית הרכב הסינית (חברה ממשלתית) Changan Automobile (שם רשמי: Chang'an Automobile (Group) Co., Ltd, שם בסינית: 重庆长安汽车股份有限公司) אשר מיוצר משנת 2011 ועד היום בסין.

==דגמים==
* "Oushang Honor".
* "Oushang Honor S" - מיוצר מדצמבר 2017, מחיר היחידה נע בין 39,900-55,900 רנמינבי (דצמבר 2017, בסין).

=="אושינג האנר"==

* 7 נוסעים (תצורת ישיבה: 2+3+2).
* 5 דלתות.
* מנוע קדמי.
* סוג הנעה: הנעה קדמית.
* מנוע בנזין.
* קיבולת מכל דלק - 46 ליטר.
* צמיגים: 185/65 R15.
* 4 רמות גימור: 1.5L MT Fashion, 1.5L MT Standard, 1.5L MT Elite, 1.5L MT Luxury.
* מחיר היחידה מדגמי "אואשנג האנר" נע בין 44,900 - 60,900 רנמינבי (2011, בסין).
* מחיר היחידה מדגמי "אואשנג האנר" נע בין 51,900 - 64,900 רנמינבי (דצמבר 2015, בסין).

==תמונות==
<gallery mode="packed" heights="140">
קובץ:Chana Honor rear 001.jpg | "אואשנג האנר"
קובץ:Chana Honor Van China 2015-04-13.jpg | "אואשנג האנר" לאחר מתיחת פנים
קובץ:Rear view of a facelifted Chana Honor (As a police cruiser in Hangzhou.).jpg | "אואשנג האנר" - ניידת משטרה בתת-מחוז האנגג'ואו, תת־מחוז עירוני בדלתה של עמק הנהר יאנגצה במזרח סין העממית
קובץ:Chana Honor facelift 001.jpg | "אואשנג האנר S"
קובץ:Chana Honor facelift 002.jpg | "אואשנג האנר S"
</gallery>

==ראו גם==
* מיניוואן
* אואשנג A600

== קישורים חיצוניים ==

==הערות שוליים==

קטגוריה:דגמי מכוניות שהושקו ב-2011
קטגוריה:מיניוואנים
קטגוריה:כלי רכב המיוצרים בסין
קטגוריה:רכבי צ'אנגן אוטומוביל
ויקי ווטסון

ויקי ווטסון (באנגלית: Vikki Watson; נולדה ב-22 באפריל 1959) היא זמרת בריטית. ידועה תחת שם הבמה שלה "Aeone".

==ביוגרפיה==
ווטסון נולדה בהמפשייר, זמן קצר לאחר לידתה עברה למערב סאסקס שם ניהלה משפחתה חנות ענתיקות.

כילדה היא החלה ללמוד שירה וריקוד והיא למדה בבית הספר גילדהול למוזיקה ודרמה.

ב-1985 היא זכתה במקום הראשון בתחרות של הBBC "שיר עבור אירופה" עם השיר "Love Is …".

היא ייצגה את בריטניה באירוויזיון 1985 בגטבורג, אותו סיימה במקום הרביעי, עם 100 נקודות.

ב-1991 הוציאה את אלבומה הראשון "Window to a World".

היא לקחה חלק בכתיבת שירים לפסקולים של מספר סרטים.

בשנות התשעים עברה להתגורר בארצות הברית.

==דיסקוגרפיה==
{| class="wikitable"
!שנה
!אלבום
!הוצאה
|-
|1991
|Window to a World
|Rincon Recordings
|-
|1999
|Aeone
|MP3.com
|-
|1999
|The Celtic Tales
|MP3.com
|-
|1999
|The Woman's Touch
|Angleterre Records
|-
|2002
|Point of Faith
|Angleterre Records
|-
|2007
|The Blessing
|Angleterre Records
|}

==קישורים חיצוניים==
* 

קטגוריה:משתתפי אירוויזיון 1985
קטגוריה:זמרות בריטיות
קטגוריה:זמרים בריטים
קטגוריה:נציגי הממלכה המאוחדת באירוויזיון
קטגוריה:מהגרות מבריטניה לארצות הברית
קטגוריה:בריטיות שנולדו ב-1959
קטגוריה:בריטים שנולדו ב-1959
חאפיי ז'ונגי

חאפי ז'ונגי (באנגלית: Hafei Zhongyi) היא מכונית מסחרית מתוצרת יצרנית הרכב הסינית Hafei Motor (שם רשמי: Hafei Motor Co., Ltd, בסינית: 哈飞汽车) אשר מיוצרת משת 1999 ועד היום בסין.

בדצמבר 2007 דגם "חאפיי ז'ונגי" הושק בצ'ילה. בארצות הברית שווק דגם "חאפיי ז'ונגי" בתצורת טנדר, בשם: "C-MAG".

דגמי "חאפיי ז'ונגי" הורכבו באורוגוואי באמצעות "Effa Motors" , ושווקו גם בברזיל.

==דגמים==

* מסחרית.
* מיניבוס.
* מיניוואן.
* טנדר.

==תמונות==
<gallery mode="packed" heights="120">
קובץ:Hafei Zhongyi FJ Cargo 2011 (15219586247).jpg | "חאפיי ז'ונגי", שנת 2011 – מסחרית
קובץ:Zhongyi rear.JPG | "חאפיי ז'ונגי" – מסחרית
קובץ:C-mag cargo van (reverse).jpg | "חאפיי ז'ונגי" – מסחרית
קובץ:Xinhui 新會 中心南路 Zhongxin Nanlu Shuttle Bus View 26 中國電訊 China Telecom 哈飛汽車 Hafei motor car.JPG | "חאפיי ז'ונגי" – מיניבוס
קובץ:Hafei Zhongyi 1.jpg | "חאפיי ז'ונגי" 
קובץ: Hafei Zhongyi HFJ6376.jpg| "חאפיי ז'ונגי" 
</gallery>

== קישורים חיצוניים ==

* 
* [https://web.archive.org/web/20130419014823/http://www.hafeiauto.com.cn/en/ היצרן Hafei Motor - אתר הבית] (web.archive.org/web/20130419014823)

==הערות שוליים==

קטגוריה:דגמי מכוניות שהושקו ב-1999
קטגוריה:מיניוואנים
קטגוריה:מכוניות מסחריות
קטגוריה:מיניבוסים
קטגוריה:טנדרים
קטגוריה:כלי רכב המיוצרים בסין
טיחווין

טיחווין (ברוסית: Тихвин) היא עיר במחוז לנינגרד, הממוקמת במרחק עשרות קילומטרים מהעיר סנקט פטרבורג. מהווה מרכז תרבותי, תעשייתי ותחבורתי חשוב.

== היסטוריה ==

==ספורט==
בעיר ממוקם אצטדיון קירובץ, המהווה אחד ממתקני הספורט הגדולים במחוז לנינגרד ומשמש כמגרשן הביתי של קירובץ טיחווין ולנינגראדץ.

מועדון הכדורגל הכוכב האדום טיחווין זכה באליפות מחוז לנינגרד בשנת 1953 ומועדון סטרויטל זכה באליפות 1968. ברם למועדון המוצלח ביותר בעיר נחשב מועדון קירובץ טיחווין שזכה באליפות המחוז בשנים 1987, 1989, 1991 אך עד כה לא הצליח להעפיל לליגות מקצועניות.

==הקהילה היהודית==
טיחווין הייתה מחוץ לתחום המושב, לכן באופן רשמי נאסר על מרבית היהודים להתיישב בה. בכל זאת, כבר מאמצע מאה ה19 יש ידיעות על כמה עשרות יהודים החיים בעיר. היו אלה חיילים משוחררים מהצבא הרוסי ובני משפחותיהם (חיילים משוחררים היו פטורים ממגבלות תחום המושב). לפי מרשם האוכלוסין שנערך בשנת 1897 התגוררו בטיחווין 119 יהודים, שהיוו 1.8% מהאוכלוסייה. בשנת 1905 קיבלו יהודי העיר היתר לבניית בית הכנסת (עד אז נערכו תפילות בבתים הפרטיים של היהודים). בית הכנסת התקיים עד לתחילת שנות ה-30, אז נסגר בהוראת השלטון הקומוניסטי. מבנה בית הכנסת הפך לאולם ספורט. בתחילת שנות ה-80 של המאה ה-20 המבנה נהרס, בשל מצבו הרעוע. 

לפי מרשם אוכלוסין שנערך בשנת 1939 התגוררו בטיחווין 113 יהודים (כ-0.7% מן האוכלוסייה). בשנת 1941, כאשר התקרב הצבא הנאצי אל העיר הצליחו יהודי העיר להימלט לתוך לנינגרד. לאחר מלחמת העולם השנייה התגוררו בעיר יהודים מעטים: בשנת 1959 - 41 יהודים, בשנת 1989 - 56 יהודים ובשנת 2002 - 28 יהודים. נכון להיום (2023) לא ידוע על יהודים המתגוררים בטיחווין.

== ערים תאומות ==
העיר חתומה על הסכם ערים תאומות עם הערים:
* 
* 
* 

==קישורים חיצוניים==

* 
* 
* [https://ru.wikisource.org/wiki/ЕЭБЕ/Тихвин טיחווין] ביברייסקיה אנציקלופדיה 

קטגוריה:מחוז לנינגרד: ערים
קטגוריה:יישובים שהוקמו במאה ה-14
מסוכנת

מסוכנת הוא סרט קולנוע ישראלי, משנת 1998, בכתיבתו ובבימויו של שמי זרחין, עם גילה אלמגור ומשה איבגי בתפקידים הראשיים.

==אודות הסרט==
בסרט יש קטעי שירה וריקודים של מחזמר בשם "מסוכנת", בביצוע להקת שחקנים ובראשם גילה אלמגור.

הסרט זכה ב-7 פרסי אופיר לשנת 1998: על הבימוי (שמי זרחין), על הצילום (דוד גורפינקל), על העריכה (עינת גלזר-זרחין), על העיצוב האמנותי (אריאל רושקו), על התלבושות (רקפת לוי ודוד מרדכי), על המוזיקה (עדי כהן) ועל הפסקול (אלי ירקוני, ג'ון פורסל, ישראל דוד).

כמו כן, הסרט היה מועמד לעוד 6 פרסי אופיר: לשחקן הראשי (משה איבגי), לשחקנית הראשית (גילה אלמגור), לשחקן המשנה (נתן דטנר), לשחקנית המשנה (שרית וינו אלעד) ולתסריט (שמי זרחין).

==תקציר העלילה==
צביה ישראלי (גילה אלמגור) היא שחקנית ותיקה ומוערכת, מופיעה כעת במחזה מתח מצליח בשם "מסוכנת" בתור פאם פאטאל למולו של אריק (עמוס לביא). לפני שלוש שנים היא איבדה את בעלה, חתנה ובתה שהייתה בהריון בתאונת דרכים מחרידה, אך התאוששה וחזרה לשחק. המחזה מצליח וכולם סוגדים לה ובעיקר הבמאי מיכה (נתן דטנר) החושק בה למרות הבדל הגילים הגדול ביניהם.

לאחר מסיבת ההצגה האחרונה של המחזה, צביה חוזרת לביתה ומגלה שם את ישראל (משה איבגי) שהיה נהג המשאית שגרם לתאונה, לאחר שהשלים שלוש שנים בבית סוהר וכעת חוזר לצביה ולא מרפה ממנה עד שתסלח לו. היא מסרבת והוא עולה לגג בית סמוך, מבקש סליחה וכשהיא עדיין מסרבת, הוא משליך את עצמו ונפצע קשה.

לאחר מכן צביה משנה את יחסה כלפי ישראל ומתחילה לעזור לסעוד אותו, בתחילה בבית החולים ואחר כך בביתה בעזרת העוזרת שלה אתי (תמרה דיין). ישראל מספר לה על ילדותו העשוקה והיא מרחמת עליו. 

מיכה משכנע אותה לחזור לתיאטרון להפקת המחזמר "מסוכנת" המבוסס על המחזה והיא נענית לו אף על פי שאינה זמרת. היא לוקחת את ישראל להצגה והוא מבקר אותה ואת המחזמר בביקורת קטלנית.

צביה עוקבת אחרי ישראל ומסתבר לה שכלל אינו משותק אבל היא ממשיכה ב"משחק" עד שמתברר שישראל קונה רהיטים בעזרת כרטיס האשראי שלה. בהתקפת זעם היא משליכה אותו עם הכיסא מעל המדרגות, והוא נפצע ומאושפז שנית אך בורח מהאשפוז.

צביה מוצאת את ישראל על במת התיאטרון, חמוש באקדח ומטיח בה אשמה כי היא רצחה את בעלה ובתה בחניקה לאחר שהיו מאושפזים שבועיים ללא הכרה, כמו שניסתה לחנוק אותו. צביה מכחישה את דבריו, והוא אוחז באקדח ובמקום לירות בה, יורה בעצמו.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| גילה אלמגור || צביה ישראלי
|-
| משה איבגי || ישראל
|-
| נתן דטנר || מיכה
|-
| יובל זמיר || שחקן
|-
| עמוס לביא ||שחקן
|-
| שרית וינו אלעד || שחקנית
|-
| דרור קרן || שוטר
|-
| [https://www.habama.co.il/Pages/ArtPerson.aspx?PeopleID=389 תמרה דיין] || אתי
|-
| אלישבע מיכאלי || לידיה, עובדת במה
|-
| דודו טופז || מראיין בטלוויזיה
|}

==קישורים חיצוניים==

* 
* [https://www.filmfund.org.il/films/?id=&nom=1487&film=מסוכנת מסוכנת], באתר קרן הקולנוע הישראלי

קטגוריה:סרטים בעברית
קטגוריה:סרטי שמי זרחין
קטגוריה:סרטי דרמה ישראליים
קטגוריה:סרטי מתח ישראליים
קטגוריה:סרטים מוזיקליים ישראליים
קטגוריה:סרטים ישראליים משנת 1998
מחוז פלן

מחוז פְּלֵן (בגרמנית: Kreis Plön, הגייה ב-IPA: ) הוא מחוז במדינת שלזוויג-הולשטיין שבגרמניה. המחוז גובל (ממזרח ובכיוון השעון) במחוז אוסטהולשטיין (Ostholstein) ובמחוז זגברג (Segeberg), בעיר נוימינסטר, במחוז רנדסבורג-אקרנפרדה (Rendsburg-Eckernförde), בעיר קיל ובים הבלטי.

המחוז מורכב מחמישה יישובים מאוכלסים בצפיפות לאורך הגבול עם קיל ולחופי לשון-הים קיל (Kieler Förde), ומעשרות יישובים קטנים יותר, שבכל אחד פחות מאלף תושבים. זהו מחוז המאופיין באגמים רבים, בהם האגם העשירי בגודלו בגרמניה, אגם פלן (Plöner See).

==היסטוריה==
המחוז הוקם בידי הפרוסים בשנת 1867. ב-1932 הוא הורחב, ונוספו אליו 31 יישובים שהיו חלק ממחוז בורדסהולם (Bordesholm), שפורק. באפריל 1938 הפכו שניים מיישובי המחוז לחלק מנוימינסטר, ובאפריל 1939 סופח אחד מיישובי המחוז, אלמשנהאגן (Elmschenhagen), לשטחה של קיל.

לאחר מלחמת העולם השנייה הוכפלה האוכלוסייה: מ-67,434 תושבים ב-1939 ל-123,818 תושבים באוקטובר 1946. הסיבות לכך היו מצד אחד אנשים רבים שנטשו את העיר קיל במהלך הלחימה, ומצד שני תושבי אזורים שגרמניה ויתרה עליהם עם סוף המלחמה, שבחרו להתיישב באזור. ב-1950 חיו 9,000 עקורים ב-77 מחנות במחוז.

ב-26 באפריל 1970 נערכה חלוקה מחוזית מחודשת של שלזוויג-הולשטיין, במסגרתה איבד מחוז פלן כמעט עשירית משטחו. ממספר יישובים שהיו חלק ממנו בעבר הוקמו מועצות בתוך מחוז רנדסבורג-אקרנפרדה, וארבעה יישובים סופחו לעיר קיל.

==קישורים חיצוניים==

* 

==הערות שוליים==

פלן
סורת א-רחמן

סורת א-רחמן (בערבית: سورة الرحمن) היא הפרק ה-55 בקוראן, והיא מכילה 78 פסוקים, 352 מילים ו-1647 אותיות.

הסורה בולטת בין השאר בעקבות האמירה "לאיזה מחסדי ריבונכם תתכחשו?" שחוזרת על עצמה 30 פעמים בסורה.

== שם הסורה ==
שמה של הסורה נגזר מהפסוק הראשון שלה, אשר מכיל מילה אחת בלבד, והיא "הרחמן".

== תוכן הסורה ==
מבחינה פואטית, ניתן לחלק את א-רחמן לשלושה חלקים:
* פסוקים 1–30 מעמיקים בדבר התופעות הטבעיות שנבראו לכאורה על ידי אללה, ועל כל החסד שהוא לכאורה העניק ומעניק לשוכני כל העולמות.
* פסוקים 31 - 45 מתארים את פסק הדין הסופי ואת העונש הנורא שיוטל על הרשעים.
* פסוקים 46–78, מפרטים את התענוגות הממתינים לצדיקים בגן עדן.

אחד הנושאים העיקריים של הסורה הוא נושא הכרת התודה. לאורך כל פסוקיה, הסורה מזכירה לבני האדם את החסדים שהם קיבלו לכאורה מאללה. אומנם הרעיון שהכרת התודה של האדם כלפי אללה אינה עולה בקנה אחד עם רחמים עצומים של אללה הוא נושא מרכזי, חוזר ונשנה בקוראן, ובמיוחד בסורות שקדמו לסורה הזאת, בסורת א-רחמן הופך הנושא לעיקרי. הוא נושא פואטי חשוב לנושא זה.

פסוקים 1–4 מזכירים לאדם שאללה הוא זה שלכאורה נתן לו את היכולת לתקשר (עם בני אדם אחרים וכו'), ואף העניק לו את הקוראן כמקור להדרכה.

פסוקים 5–30 מזכירים לאדם שלל ברכות וחסדים שהוא קיבל לכאורה מאללה, ומוצגים אותות וסימנים שלכאורה האדם יכול למצוא בעולם הטבע.

פסוקים 5–6 מדגישים כי כל המערכות של היקום פועלות כביכול תחת ריבונותו של אללה, ושכל דבר בארץ ובשמים כפוף לכאורה לפקודה שלו בלבד.

בפסוקים 10–25, מלבד אזכור הפלאים והחסדים הנובעים לכאורה מכוחו של אללה, נעשו אזכורים לאותם דברים בעולם שמהם בני האדם מפיקים תועלת.

תכונה חשובה בסורה הזאת היא שזאת הסורה היחידה בקוראן שבה מלבד האנשים, גם השדים זוכים להתייחסות ישירה. למרות שבמקורות נוספים בקוראן יש התייחסות אל השדים, ואזכורים לכך שהם, בדומה לבני האדם, בעלי בחירה חופשית, ואפשרות להאמין או לא להאמין, בסורה הזאת מובהר באופן חד משמעי שהמסר של הקוראן הוא לא רק לבני האדם, אלא מיועד גם לשדים. אומנם בפסוקים הראשונים הסורה פונה רק לבני האדם, מפסוק 13 ואילך, הסורה פונה לבני האדם ולשדים גם יחד.

== אזכור בחדית' ==
עבדאללה אבן מסעוד אמר שהוא שמע את מוחמד אומר שלכל דבר יש קישוט, ושהקישוט של הקוראן הוא סורת א-רחמן.

== חשיבות הסורה בתרבות האסלאמית ==
סורת א-רחמן היא אחת הסורות אשר נחשבות מאוד בתרבות האסלאמית. באיראן, עומדת סורה זו במרכז מסורות חברתיות רבות, ואף נאמרת בטקסי האבלות ילה על הנפטר.

== קישורים חיצוניים ==

* [http://tanzil.net/#55:1 האזנה לסורה בערבית]

== הערות שוליים ==

קטגוריה:סורות
צבי כיתאין

תמונה של ד"ר צבי כיתאין
צבי כיתאין (1885–1932) היה רופא ארץ ישראלי. בתקופת מאורעות תרפ"ט - שירת כרופא בחברון, טיפל בפצועים ובהרוגים בטבח חברון ב-י"ח באב תרפ"ט (24 באוגוסט 1929), והיה היהודי האחרון שיצא מהעיר.

==ביוגרפיה==
כיתאין נולד בכפר לובביץ' ברוסיה, במחוז סמולנסק סמוך לגבול עם בלארוס בכ"ד אדר תרמ"ה (שנת 1885), לשניאור זלמן ולבתיה חיה בת יהודה ליב סולומינסקי. בן שנתיים נתייתם מאביו והתחנך בבית הסבא, שהיה שוחט. כיתאין קיבל חינוך תורני-חסידי בנוסח חסידות חב"ד.

בנערותו התעניין כיתאין בהשכלה. בשנת 1901 התיישב בערים סמולנסק וקאזאן, השתלם בשפה הרוסית, ועבר את בחינות הבגרות.

בשנת 1905 הצטרף כיתאין למפלגת הפועלים הסוציאל-דמוקרטית הרוסית (הסוציאליסטים המהפכנים), בלט כנואם וכמארגן פועלי הרכבת, ונאסר פעמים אחדות בשל פעילותו הפוליטית.

בשנת 1912 יצא כיתאין לגרמניה ולמד רפואה באוניברסיטאות שטרסבורג ופרייבורג. השתתף ביסוד אגודת הסטודנטים העברים "החבר" והתבלט בוועידה הראשונה של הסטודנטים היהודים יוצאי מזרח-אירופה שהתכנסה בקרלסרוהה.

כשפרצה מלחמת העולם הראשונה בשנת 1914 נלקח כיתאין בגרמניה למחנה-מעצר כשבוי אזרחי מנתיני האויב. אחרי חדשים אחדים הצליחו ידידיו היהודים הגרמנים בהשתדלותם והוא שוחרר. בזמן המלחמה התקבל להמשך לימודי הרפואה.

בשנת 1916 היה בין המייסדים של ה"יידישע פולקסהיים" בברלין – מרכז קהילתי יהודי שעסק בשיקום ובחינוך ילדים ובני נוער עזובים מקרב יהודי מזרח אירופה.

כיתאין סיים את לימודי הרפואה באוניברסיטת ברלין, הוסמך לדוקטור לרפואה והוסיף להשתלם בענפים מיוחדים, בכוונה להועיל בהם בארץ ישראל.

בשנת 1922 עלה כיתאין לארץ ישראל והתיישב בקיבוץ עין חרוד כחבר הקיבוץ. התחיל לעבוד מטעם הדסה בטבריה, חיפה, יסוד המעלה, משמר הירדן, כנרת, יבנאל ובית גן.

עבר לתל אביב והחל לעבוד בבית החולים הדסה בתל אביב.

בשנת 1925 התחתן עם רבקה לבית לרנר. לזוג נולדו בן ובת: גבריאל ואלישבע.

משנת 1927 עבד בבית החולים הדסה בתל אביב.

בקיץ 1929 הועבר על ידי "הדסה" לחברון בתפקיד של רופא. טיפל במסירות, תוך סיכון נפשו, בפצועים ובהרוגים בטבח חברון (תרפ"ט) והיה היהודי האחרון שיצא מהעיר.

לאחר הטבח בחברון כיתאין חזר לעבוד בבית החולים הדסה בתל אביב.

ב-15 באפריל 1931 ליווה כיתאין את רחל המשוררת (עם האחות וילקיס) יום לפני פטירתה, מבית החולים בגדרה, לבית החולים הדסה בתל אביב. כיתאין היה רופאה של רחל בשבועות האחרונים של חייה.

כיתאין היה חבר ב-הסתדרות הכללית של העובדים בארץ ישראל, באחדות העבודה ובמפא"י.

נפטר ב-30 ביוני 1932, (יום חמישי, כ"ו בסיון תרצ"ב) בבית החולים הדסה, לאחר מחלת לב.

נטמן בבית הקברות טרומפלדור.

==משפחה==
בנו גבריאל נמנה עם גרעין השומר הצעיר שהקים את קיבוץ שובל בנגב במסגרת מבצע 11 הנקודות ב-1946. גבריאל היה נשוי לנעמי כיתאין, אחותו של האמן דני קרוון, ולשניים נולדו שני בנים: בועז ושי. בתו של ד"ר כיתאין, אלישבע, הייתה חברה בקבוצת אלומות - ביתניה.

נינו, תום כיתאין, בנו של נכדו בועז כיתאין, נפל באסון המסוקים.

==לקריאה נוספת==
* "מצילי 1929" - סיפור ההצלה של יהודים ופלשטינים בחברון ובירושלים / עורך: פרופ' יאיר אורון, 2017, הוצאת פרדס

==הערות שוליים==

קטגוריה:ישראלים ילידי האימפריה הרוסית
קטגוריה:אנשי העלייה השלישית
קטגוריה:רופאים ביישוב
קטגוריה:סגל בית החולים הדסה תל אביב
קטגוריה:אישים הקבורים בבית הקברות טרומפלדור
קטגוריה:ארץ-ישראלים שנולדו ב-1885
קטגוריה:ארץ-ישראלים שנפטרו ב-1932
אלמר ריפלי

אלמר ריפלי (באנגלית: Elmer Ripley; 21 ביולי 1891 - 29 באפריל 1982) היה מאמן כדורסל אמריקאי, שאימן בין היתר את נבחרת ישראל. בשנת 1973, הוצג ריפלי בהיכל התהילה של הכדורסל.

==ביוגרפיה==
ריפלי נולד בסטטן איילנד, ניו יורק. למד באוניברסיטת בראון. אחרי שסיים את האוניברסיטה עבר ריפלי לשחק כדורסל בליגות שונות בארצות הברית. ריפלי נבחר לאחד מעשרת הכדורסלנים המצטיינים לשנים 1909 - 1926.

אחרי שפרש ממשחק, עבר ריפלי לעבוד כמאמן במספר אוניברסיטאות אמריקאיות וכן סייר בעולם ולימד את ענף הכדורסל. ריפלי ערך את הופעת הבכורה המקצועית שלו בתור מאמן נבחרת הכדורסל במכללת וגנר בשנת 1922, ולאחר מכן עבר לתפקיד מאמן הנבחרת באוניברסיטת ג'ורג'טאון בשנת 1927. בקבוצה זו הוא ניצח 12 מתוך 13 משחקיו הראשונים. ריפלי אימן בג'ורג'טאון מספר קדנציות, כאשר בין לבין אימן באוניברסיטת ייל, באוניברסיטת קולומביה ובאוניברסיטת נוטרדאם.

בשנת 1949 עבר ריפלי לאמן את הארלם גלובטרוטרס במשך 3 שנים. בשנת 1953 יצא לסיבוב עולמי וערך קורסים מיוחדים לכוחות הצבא האמריקאי.

בינואר 1956 מונה למאמן נבחרת ישראל בכדורסל, מתוך מטרה כי יאמן את הנבחרת באולימפיאדת מלבורן. ריפלי הגיע לישראל במסגרת הסכם לחילופי מומחים בין ישראל לארצות הברית, כאשר כל הוצאותיו בחודשים הראשונים מומנו על ידי ארצות הברית. בסופו של דבר, השתתפות הנבחרת בוטלה באולימפיאדה עקב מלחמת סיני. בנובמבר 1956 עזב ריפלי את תפקידו וחזר לארצות הברית. בשנת 1957 סייע לאימוני נבחרת ישראל.

לאחר מכן, אימן ריפלי את נבחרת קנדה בכדורסל במוקדמות אולימפיאדת רומא, אך הנבחרת לא הצליחה להעפיל לטורניר.

בשנת 1973 הוצג ריפלי בהיכל התהילה של הכדורסל.

ב-29 באפריל 1982 הלך ריפלי לעולמו.

==קישורים חיצוניים==

* [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1956%2F01%2F29&id=Ar00305&sk=68280AD4 ריפלי נפד לשנה מגלובטרוטרס כדי לאמן שחקני כדורסל בישראל], מעריב, 29 בינואר 1956

==הערות שוליים==

קטגוריה:מאמני נבחרת ישראל בכדורסל
קטגוריה:מאמני כדורסל אמריקאים
קטגוריה:היכל התהילה של הכדורסל: תורמים
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת בראון
קטגוריה:אמריקאים שנולדו ב-1891
קטגוריה:אמריקאים שנפטרו ב-1982
מחוז רנדסבורג-אקרנפרדה

מחוז רנדסבורג-אקרנפרדה (בגרמנית: Kreis Rendsburg-Eckernförde, בדנית: Rendsborg-Egernførde amt) הוא המחוז בעל השטח הגדול ביותר במדינת שלזוויג-הולשטיין שבגרמניה.

==אודות המחוז==
מחוז רנדסבורג-אקרנפרדה גובל במערב במחוז דיתמארשן , בצפון במחוז שלזוויג-פלנסבורג , בצפון-מזרח בחופי הים הבלטי, ממזרח בשטחי העיר קיל, במחוז פלן ובעיר נוימינסטר, ומדרום במחוז זגברג ובמחוז שטיינבורג . זהו המחוז היחיד שמכיל חלקים יבשתיים הן של שלזוויג והן של הולשטיין (מחוזות אחרים כוללים איים בלבד משלזוויג). חלק גדול מתעלת קיל עובר דרך המחוז.

המחוז נוסד באפריל 1970 כחלק מחלוקה מנהלית מחודשת שנערכה בשלזוויג-הולשטיין. הוא מורכב מן המחוזות-לשעבר הבאים:
*מחוז רנדסבורג (Kreis Rendsburg), מלבד 17 יישובים בדרומו, שסופחו למחוז שטיינבורג, כמו גם יישוב אחד שסופח לשטח העיר נוימינסטר ויישוב אחד שסופח לעיר קיל.
*מחוז אקרנפרדה (Kreis Eckernförde), מלבד שני יישובים.
*תשעה יישובים שהשתייכו למחוז פלן.

כמו בשלזוויג-הולשטיין בכלליות, במחוז מדוברות מספר שפות. מלבד הגרמנית ה"גבוהה", מדוברת גרמנית תחתית (בשלזוויג מדובר הניב שלזוויגית ובהולשטיין הניב ההולשטייני ), וכן דנית (בעיקר הניב הדרום-שלזוויגי Sydslesvigdansk).

==קישורים חיצוניים==

* 

==הערות שוליים==

רנדסבורג-אקרנפרדה
קטגוריה:מדינות וטריטוריות שהוקמו ב-1970
יותם חנוכי

יותם חנוכי (נולד ב-8 בדצמבר 2000) הוא כדורסלן ישראלי המשחק בעמדת הסמול פורוורד בהפועל חולון מליגת העל בכדורסל.

== קריירה מקצוענית ==
חנוכי גדל בקיבוץ בית השיטה שבגלבוע. הוא החל לשחק כדורסל בגיל שמונה בהפועל גלבוע מעיינות, כל שנותיו במועדון שיחק חנוכי עם שנתונים בוגרים ממנו. 
ב-22 באוגוסט 2017 עלה חנוכי לבוגרים של הפועל גלבוע גליל וחתם לחמש שנים במועדון. את משחקו הראשון בקבוצה שיחק חנוכי מול מכבי אשדוד באר טוביה בניצחון 77–84 בו שותף חנוכי לדקה. בעונת 2017/2018 שותף חנוכי בחמישה משחקים, בהם שיחק 7 דקות, מסר אסיסט אחד והוריד ריבאונד אחד.

עוד בשנת 2017 הוביל חנוכי את נבחרת בית הספר של תיכון "הרב-תחומי עין-חרוד" לזכייה באליפות ליגת העל לתיכונים, לאחר שקבוצתו גברה בגמר על תיכון חדש ת"א של דני אבדיה 86–95 וחנוכי זכה בתואר ה-MVP של הפיינל פור.

לאחר סיומה של העונה נפצע חנוכי וחזר לשחק רק בסוף שנת 2019, ב-6 במאי מול הפועל ירושלים, בו הפסידה קבוצתו 87–104 וחנוכי שותף 18 דקות בהן קלע 4 נקודות, מסר 3 אסיסטים והוריד 3 ריבאונדים. מחזור אחרי זה ב-12 במאי קלע חנוכי שיא קריירה של 17 נקודות ב-20 דקות בניצחון 82–91 על הפועל אילת. בעונת 2018/2019 שותף חנוכי בסך הכול בארבעה משחקים, בהן קלע 8.3 נקודות, מסר 2 אסיסטים והוריד 2 ריבאונדים ב-21.3 דקות בממוצע.

בעונת 2019/2020 שותף חנוכי ב-14 משחקים, מתוכם פתח בשני משחקים. לאורך העונה קלע 5.1 נקודות והוריד 3.5 ריבאונדים ב-15 דקות בממוצע.

את עונת 2020/2021 פתחה גלבוע/גליל בסערה ועלתה למאזן 10-3 בפתיחת העונה. כאשר במשחק החוץ מול הפועל ירושלים בו ניצחה קבוצתו 81-75 יותם היה המצטיין על המגרש ולמרות שלא פתח במשחק קיבל 17 דקות, קלע 5 שלשות מתוך 7 ניסיונות והוריד 4 ריבאונדים. בסך הכל קלע במשחק 19 נקודות ובכך שיפר את שיא הקריירה שלו. בעונת 2020/2021 שותף חנוכי בסך הכול ב-24 משחקים, בהן קלע 5.3 נקודות והוריד 2.7 ריבאונדים ב-15 דקות בממוצע.

ב-6 ביולי 2022 חתם בעירוני קריית אתא. במדי הקבוצה העמיד ממוצעים של 8.9 נק' ו-2.8 ריבאונדים ב-20.7 דק'.

ב-29 ביוני 2023 חתם בהפועל חולון.

== קריירת נבחרות ==
ביולי 2019 השתתף חנוכי עם נבחרת ישראל עד גיל 20 באליפות אירופה שהתקיימה בישראל, וזכה עימה באליפות אירופה. במסגרת העתודה לבש חולצה עם המספר 44.

==קישורים חיצוניים==

* 

==הערות שוליים==

קטגוריה:בית השיטה: אישים
קטגוריה:כדורסלני הפועל חולון
קטגוריה:כדורסלני עירוני קריית אתא
קטגוריה:כדורסלני הפועל גלבוע גליל
קטגוריה:כדורסלנים ישראלים
קטגוריה:בוגרי תיכון עמק חרוד
קטגוריה:ישראלים שנולדו ב-2000
קיקי דניאלסון

אן-קריסטין "קיקי" דניאלסון (בשוודית: Ann-Kristin "Kikki" Danielsson; נולדה ב-10 במאי 1952) היא זמרת שוודית.

==ביוגרפיה==
דניאלסון נולדה בסקונה במחוז קרונוברג שבשוודיה. בגיל 5 שרה לראשונה במקהלת בית ספר של יום ראשון.

ב-1969 החלה לשיר בלהקת "Nickies", וב-1973 עברה להיות חברה בלהקת "Wizex".

היא ייצגה את שוודיה באירוויזיון 1982 כחברה בלהקת צ'יפס, שסיימה במקום השמיני וכזמרת באירוויזיון 1985, בו הייתה שוודיה המדינה המארחת, עם השיר "Bra vibrationer" וסיימה במקום השלישי.

בנוסף היא השתתפה מספר פעמים נוספות במלודיפסטיבלן.

היא הובילה רבות בטבלאות מצעדי הפזמונים של שוודיה.

ב-2001 הופיע במצעד הגאווה של סטוקהולם.

מ-2001 ועד 2004 הייתה חברה בהרכב "Kikki, Bettan & Lotta".

ב-2012 הופיע בתפקיד עצמה בסרט "Sean Banan inuti Seanfrika".

ב-1984 נישאה לגיטריסט קייל רוס.

==קישורים חיצוניים==

* 

קטגוריה:זמרות שוודיות
קטגוריה:משתתפי אירוויזיון 1982
קטגוריה:משתתפי אירוויזיון 1985
קטגוריה:נציגי שוודיה באירוויזיון
קטגוריה:משתתפי מלודיפסטיבלן 1985
קטגוריה:משתתפי מלודיפסטיבלן 1992
קטגוריה:משתתפי מלודיפסטיבלן 2002
קטגוריה:משתתפי מלודיפסטיבלן 2018
קטגוריה:שוודיות שנולדו ב-1952
קטגוריה:שוודים שנולדו ב-1952
סופיה ממקלנבורג-גיסטרו

סופיה ממקלנבורג-גיסטרו (בגרמנית: Sophie von Mecklenburg; 4 בספטמבר 1557 – 14 באוקטובר 1631) הייתה מלכת דנמרק-נורווגיה, כאשתו של פרדריק השני, מלך דנמרק.

==ביוגרפיה==
סופיה נולדה ב-4 בספטמבר 1557 בוויסמר, לאולריך השלישי, דוכס מקלנבורג ולאליזבת מדנמרק, דוכסית מקלנבורג, בתם של פרדריק הראשון, מלך דנמרק וסופיה מפומרניה. כאביה, היה לה אהבה אדירה לידע, והיא נחשבה לאחת מהאנשים המלומדים ביותר בתקופתה.

ב-20 ביולי 1572 התחתנה סופיה עם בן דודה למחצה פרדריק השני, מלך דנמרק, ממנו נולדו לה שמונה ילדים. למרות הפרש השנים ביניהם, היו הנישואים מוצלחים, וסופיה גידלה בעצמה את ילדיה. בשל הרגליו הנלוזים של בעלה, שלחה סופיה את שלושת ילדיה הגדולים שיתגוררו אצל הוריה. סופיה המשיכה להתעניין במדע, ואף הזמינה אליה את האסטרונום טיכו ברהה. בשנת 1589 היא חיתנה את בתה אן, נסיכת דנמרק עם ג'יימס השישי, מלך סקוטלנד, למרות התנגדות המועצה לנישואין.

בשנת 1588 מת בעלה, ובנה כריסטיאן הרביעי, מלך דנמרק עלה לשלטון במקומו, ללא שסופיה תמונה לחברה במועצת העוצרות, אם כי בשנת 1590 היא מונתה לעוצרת בשמו בשלזוויג-הולשטיין. בשנת 1594 התנגשה סופיה עם הממשלה, ובשל כך הוגלתה לניקפינג, שם בילתה את זמנה בחקר הכימיה והאסטרונומיה. סופיה עסקה בסחר בקנה מידה גדול ובהלוואות כספים, ואף הלוותה לבנה כספים לצורך מימון מלחמותיו. בשנת 1603 היא הסתכסכה עם דודה על ירושה, אולם בשנת 1610 הסתיים הסכסוך לאחר מותו של דודה ללא יורשים. ב-14 באוקטובר 1631 מתה סופיה בביתה, ובעת מותה הייתה לאחת הנשים העשירות ביותר בצפון אירופה.

==משפחתה==
ב-20 ביולי 1572 התחתנה סופיה עם פרדריק השני, מלך דנמרק, ממנו נולדו לה שמונה ילדים:
* אליזבת מדנמרק, דוכסית בראונשווייג (1573–1626), התחתנה עם היינריך יוליוס, דוכס בראונשווייג-לינבורג.
* אן, נסיכת דנמרק (1574–1619), התחתנה עם ג'יימס הראשון, מלך אנגליה.
* כריסטיאן הרביעי, מלך דנמרק (1577–1648).
* אולריק, נסיך דנמרק (1578–1624), הבישוף האחרון של שלזוויג והנסיך-בישוף של שוורין.
* הנס אוגוסט, נסיך דנמרק (1579), מת בינקותו.
* אוגוסטה, נסיכת דנמרק (1580–1639), התחתנה עם יוהאן אדולף, דוכס הולשטיין-גוטורפ.
* הדוויג, נסיכת דנמרק (1581–1641), התחתנה עם כריסטיאן השני, הנסיך הבוחר מסקסוניה.
* הנס, נסיך שלזוויג-הולשטיין (1583–1602).

== אילן יוחסין ==

==קישורים חיצוניים==

* 

קטגוריה:נסיכות גרמניות
קטגוריה:נשים במאה ה-17
קטגוריה:עוצרות
קטגוריה:מלכות רעיות מהמאה ה-16
קטגוריה:ילידי 1557
קטגוריה:נפטרות ב-1631
Full House (סדרת רשת)

Full House היא סדרת רשת ישראלית המשודרת ב-YouTube וכן בערוץ HOT Real וב-VOD של הוט. הסדרה עוקבת אחר חייהם של חמישה צעירים וצעירות הגרים בווילה בקיסריה. נכון לספטמבר 2020 צברה הסדרה כ-45.4 מיליון צפיות ויש לה 247 אלף מנויים.

==הסדרה==
בתחילת חודש מרץ 2019 נכנסו שלושה כוכבי רשת: אביב ראובן, עידן טלמור ומאור גמליאל, לווילה מפוארת בקיסריה, שבה יתגוררו למשך שנה. בהמשך, הצטרפה אליהם שירה בר, שנבחרה על ידי הקהל, ודניאלה דואק.

במסגרת הסדרה עולים פרקים מדי יום באורך של כרבע שעה. הפרקים מצולמים כוולוגים, שהם בלוגים המבוססים על וידאו. במסגרת הפרקים מבוצעים אתגרים, מתיחות ואטרקציות.

ביום העצמאות 2019, נערכה במסגרת הסדרה מסיבה עם כוכבי רשת שהוגדרה בתקשורת כ"מסיבה המדוברת והנצפית ביותר בתולדות המדינה".

ביוני 2019 הוציאו חברי הסדרה שיר מחאה על הטרדות מיניות.

נכון לספטמבר 2020 צברה הסדרה כ-45.4 מיליון צפיות ו-247 אלף מנויים בערוץ היוטיוב; באינסטגרם יש לה 58.9 אלף עוקבים.

כמו כן הסדרה משודרת בערוץ HOT Real וב-VOD של חברת HOT.

==קישורים חיצוניים==
	
* משה אבוטבול, [https://www.frogi.co.il/digital-viral/28211.html פול האוס: חבורת הוולוגרים החדשה ביוטיוב], פרוגי, 5 במרץ 2019
*מערכת ישראל בידור, [https://www.israel-bidur.co.il/על-וילת-FULL-HOUSE-כבר-שמעתם על וילת "FULL-HOUSE" כבר שמעתם?], אתר ישראל בידור
*דודי טל, [https://www.hashikma-rishon.co.il/culture/20053 מה אתם יודעים על כוכבי הרשת שכבשו את לב הילדים?], השקמה ראשון לציון, 13 באפריל 2019

==הערות שוליים==

קטגוריה:סדרות רשת ישראליות
קטגוריה:HOT: תוכניות וסדרות רכש
קטגוריה:ערוצי יוטיוב
עומר גולדשטיין

עומר גולדשטיין (במרכז התמונה) בפודיום של מרוץ אורים 2019
עומר גולדשטיין (נולד ב-13 באוגוסט 1996) הוא רוכב אופניים מקצועי ישראלי שרכב בקבוצת Israel Start-Up Nation. גולדשטיין הוא אלוף ישראל במרוץ הכביש ב-2020 ובמרוץ נגד השעון בשנים 2018, 2021 ו-2022

== קריירה ==
בשנת 2017 הצטרף לקבוצה החובבנית הספרדית אמפו-גויריקו טי.בי. והישג השיא שלו בקבוצה היה הניצחון בממוריאל אסטאניז אלגויבאר , מרוץ חד יומי ספרדי, אך לא מרוץ מקצועי אלא חובבני.

בשנת 2018, גולדשטיין הצטרף לקבוצה הישראלית Israel Cycling Academy, והשתתף במרוצים חשובים כמו הטור של האלפים , מילאנו–טורינו, ג'ירו די לומברדיה, ועוד.

הוא סיים 10 בדירוג הצעירים של הטור של סלובניה. באותה שנה השתתף גם באליפויות אירופה עד גיל 23 בנגד שעון ובכביש, בנגד שעון סיים במקום ה-38 ובכביש סיים במקום ה-47.

הוא זכה בתואר אלוף ישראל בנגד שעון, לאחר שהקדים את אהרון חיטמן ב-12 שניות. באליפות ישראל בכביש, הגיע במקום השלישי, כאשר במירוץ רכב כפועל עבור אחיו רועי, שגם ניצח את המירוץ. את עונת 2018 סיים גולדשטיין עם מקום 14 (זמן מנצח) במרוץ החד יומי גראן - פימונטה, במרוץ עצמו ניצח סוני קולברלי האיטלקי.

את 2019 גולדשטיין פתח בוואלטה סאן חואן וסיים 43 כללי. הוא לא שמר על תוארו כאלוף ישראל בנגד השעון, לאחר שבשל לוח מרוצים צפוף נאלץ לוותר על המירוץ.

באליפות ישראל בכביש, סיים במקום ה-2, 2:10 אחרי המנצח גיא שגיב.

===התמודדויות בגרנד טורס===
{| class="wikitable plainrowheaders"
! גרנד טורס !! 2020
|-
||alt=A pink jersey הג'ירו ד'איטליה ||—
|-
||alt=A pink yellow הטור דה פראנס ||—
|-
||alt=A pink red וואלטה אספניה ||משתתף
|-
|}

==קישורים חיצוניים==

* [https://www.procyclingstats.com/rider/omer-goldstein/2019 עומר גולדשטיין] באתר ProCyclingStats
* 
* [https://bikepanel.com/post/עומר-גולדשטיין-2/ ראיון עם עומר גולדשטיין] באתר BikePanel
* 

==הערות שוליים==

קטגוריה:רוכבי אופניים ישראלים
קטגוריה:ישראלים שנולדו ב-1996
קטגוריה:גילון: אישים
פאוץ' (שיר)

"פאוץ" הוא סינגל שהוקלט על ידי הזמרת הישראלית נועה קירל. השיר יצא לאור ב-22 ביולי 2019, כסינגל שלא מתוך אלבום, על ידי חברת התקליטים הישראלית רוברטו מיוזיק.

== רקע וכתיבה ==
השיר נכתב והולחן על ידי רון ביטון, איתי שמעוני, ג'ורדי, דורון מדלי ונועה קירל והופק על ידי ג'ורדי. השיר משלב את סגנון טראפ ומזרחית.
בריאיון לערוץ היוטיוב של גלגלצ היוצרים הסבירו על תהליך היצירה והמשמעויות בשיר וציינו שבפתיח סומפלה מנגינת כינורות מהשיר “Aramam” של הזמר הטורקי איברהים טטליסס.
בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-5 מיליון השמעות.

== וידאו קליפ ==
הווידאו קליפ המלא שיצא עבור השיר, בוים על ידי נמרוד פלד, והועלה לערוץ היוטיוב של נועה קירל בשידור חי ב-22 ביולי 2019, בסמוך לצאתו כסינגל. בקליפ ניתן לראות את קירל, כשהיא רוקדת עם רקדני ליווי לצלילי השיר. נותנת החסות לקליפ היא חברת ההלבשה פילה.

בפחות מיממה, הצליח הקליפ לצבור למעלה מ-300 אלף צפיות. נכון לדצמבר 2022, מונה הצפיות של הקליפ עומד על למעלה מ-39 מיליון צפיות והוא הקליפ הנצפה ביותר של קירל בפלטפורמה.

== ביקורת ==
מבקרת המוזיקה של אתר mako, מיטל שבח, הכתירה את השיר ואת הקליפ הנלווה אליו כ"ניצחון הענק של נועה קירל", כאשר היא מזהה אותו כשיאו של תהליך עלייתה של הזמרת הצעירה לפסגת הפופ הישראלי. בלוגר המוזיקה יוסי חרסונסקי, לעומתה, כותב כי השיר הוא "התמסחרות בכל מובן המילה".<ref></ref>

== הופעות חיות ==
במסגרת מופע Play פסטיגל ביצעה קירל את השיר בסוף כל מופע. קירל הופיעה עם השיר בגמר הכוכב הבא לאירוויזיון 2020. ההופעה הייתה חיה, אך קירל הופיעה עם פלייבק וביצעה ליפ סינק.<ref></ref> קירל הופיעה עם השיר בטקס הדלקת המשואות ה'תש"ף, יחד עם השירים "אהבה בסוף הקיץ", "טיקיטאס" ו-"מאושרים".<ref></ref> ביצעה את השיר גם במופע Sky High פסטיגל בשנת 2021 במחרוזת משיריה והיה לנאמבר הפותח במופע שלה בפארק הירקון באוגוסט 2022.

== פרסים ומועמדויות ==
{| class="wikitable sortable"
!שנה
!פרס
!קטגוריה
!תוצאה
|-
| rowspan="2" |2019
|נבחרי השנה של פרוגי
| rowspan="2" |שיר השנה
|
|-
|מצעד המוזיקה השנתי של מעריב
|
|-
|2020
|טקס פרסי הנוער הגאה "איגי LOVE"
|השיר האהוב
|
|}

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי ג'ורדי
קטגוריה:שירים שנכתבו על ידי דורון מדלי
קטגוריה:שירים שנכתבו על ידי נועה קירל
קטגוריה:שירים שנכתבו על ידי רון ביטון
קטגוריה:שירים שהולחנו על ידי איתי שמעוני
קטגוריה:שירים שהולחנו על ידי ג'ורדי
קטגוריה:שירים שהולחנו על ידי דורון מדלי
קטגוריה:שירים שהולחנו על ידי נועה קירל
קטגוריה:שירים שהולחנו על ידי רון ביטון
קטגוריה:שירים שהופקו על ידי ג'ורדי
קטגוריה:שירים על ביגוד ואופנה
קטגוריה:שירי היפ הופ בעברית
קטגוריה:שירי מוזיקת טראפ
קטגוריה:סינגלים שהגיעו למקום הראשון במצעד הרשמי של גלגלצ
מסע (שיר)

מסע הוא סינגל שהוקלט על ידי הזמר-יוצר הישראלי אליעד. השיר יצא לאור ב-11 ביוני 2019, כסינגל שלא מתוך אלבום, על ידי חברת התקליטים NMC.

ב-26 בספטמבר 2019 זכה השיר בתואר "שיר השנה" במצעד הפזמונים העברי השנתי של גלגלצ לשנת תשע"ט.

== רקע וכתיבה ==
השיר נכתב והולחן על ידי אליעד נחום וצליל קליפי והופק על ידי ג'ורדי.

בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-4 מיליון השמעות.

== וידאו קליפ ==
את הוידאו קליפ המלא של השיר שצולם בגיאורגיה בהשתתפות הדוגמנית אירה אלבין, ביים לירן סגל וצילם איתן שריד, העלה אליעד לערוץ היוטיוב שלו ב-11 ביוני 2019.

נכון למרץ 2021, מונה הצפיות של הקליפ עומד על כ-30 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אליעד נחום
קטגוריה:שירים בעברית
קטגוריה:שירים שנכתבו על ידי צליל קליפי
קטגוריה:שירים שנכתבו על ידי אליעד נחום
קטגוריה:שירים שהופקו על ידי ג'ורדי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
מפרץ הוואכט

מפרץ הוואכט ממערב, ליד אגם בינן הקטן (Kleiner Binnensee)
מפרץ הוֹוַאכְט (בגרמנית: Hohwachter Bucht) הוא מפרץ רחב במחוז אוסטהולשטיין, במדינת שלזוויג-הולשטיין שבגרמניה על קו חוף הים הבלטי, שנקרא על שם הכפר ואתר הנופש הימי הוואכט. העיירה הגדולה הקרובה ביותר היא אולדנבורג בהולשטיין , כ-5 ק”מ בפנים היבשת. מספר שמורות טבע משתרעות לחופי המפרץ, ויש אזור אימונים צבאי לאורך חופו המזרחי.

בחוף המערבי, כקילומטר צפונית לברנסדורף (Behrensdorf), ניצב מגדלור ניולאנד בן התשעים, שמשמש כסימן אזהרה בידי מתקני האימונים הצבאיים.

== קישורים חיצוניים ==

==הערות שוליים==

הוואכט
קטגוריה:שלזוויג-הולשטיין: גאוגרפיה
הוואכט
אריק בישוף

אריק בישוף (באנגלית: Eric Bischoff; נולד ב-27 במאי 1955) הוא יזם עסקי אמריקאי, מפיק טלוויזיה, בעל תפקידים אחראיים בהיאבקות מקצועית, מנחה פודקאסט ואישיות טלוויזיונית. כיום הוא מופיע בארגון ההיאבקות WWE, שבו הוא משמש כמפיק בפועל של התוכנית סמאקדאון. הוא ידוע בעיקר כמפיק בפועל והנשיא של WCW, ולאחר מכן כג'נרל מנג'ר של תוכנית הדגל של ה-WWE, Raw. בישוף עבד כמפיק בפועל של הארגון Total Nonstop Action Wrestling (TNA). לבישוף יש רקע בטאקוונדו. במהלך השנים הוא הופיע כמתאבק בזירה וכמו כן כיהן כאלוף ההארדקור של WCW. בישוף כתב אוטוביוגרפיה בשם Controversy Creates Cash, ששוחררה בשנת 2006.

==חיים אישיים==

נשוי ללורי בישוף, וביחד יש להם בן בשם גארט ובת בשם מונטנה. גארט הוא מתאבק מקצועי אשר ערך את הופעת הבכורה שלו ב-7 בנובמבר 2010 בשם הבמה ג'קסון ג'יימס כשופט באירוע נקודת מפנה של TNA. לאחר מכן, הוא הפך למתאבק, שהתאבק תחת שמו האמיתי.

ב-27 ביולי 2016, בישוף עלה לאוויר עם תוכנית הפודקאסט שלו, Bischoff on Wrestling, ברדיו של MLW. ב-17 באוקטובר 2017, הוא הפסיק להנחות את התוכנית עקב בעיות תקציביות.

באפריל 2018, בישוף חזר לעסקי הפודקאסט עם תוכנית הפודקאסט Weeks with Eric Bischoff 83 לצד המנחה המשני, קונראד תומפסון.

==אליפויות והישגים==
* הישגים במגזין ההיאבקות Pro Wrestling Illustrated - PWI
** פיוד השנה (1996) - <small>נגד וינס מקמהן</small>
** פיוד השנה (2002) - <small>נגד סטפני מקמהן</small>
* הישגים בארגון ההיאבקות World Championship Wrestling - WCW
** אליפות ההארדקור של WCW (פעם אחת)
* הישגים בארגון ההיאבקות World Wrestling Entertainment – WWE
** חבר היכל התהילה (2021)
* הישגים במגזין ההיאבקות Wrestling Observer Newsletter - WON
** האישיות הלא מתאבקת הטובה ביותר (2005)

==קישורים חיצוניים==

* 

קטגוריה:מתאבקים מקצוענים אמריקאים
קטגוריה:מתאבקי ה-WCW
קטגוריה:מתאבקי Impact Wrestling
קטגוריה:מגישי פודקאסטים אמריקאים
קטגוריה:מפיקי טלוויזיה אמריקאים
קטגוריה:אמריקאים שנולדו ב-1955
מוריס רסקין

מוריס "טאבי" רסקין (באנגלית: Morris “Tubby” Raskin; 8 בינואר 1902 – 9 בספטמבר 1981) היה מאמן כדורסל יהודי-אמריקאי. מאמנה הראשון של נבחרת ישראל בכדורסל.

==קורות חיים==
סגל [[נבחרת ישראל בכדורסל לאולימפיאדת הלסינקי (1952). רסקין עומד שישי מימין לשמאל]]

רסקין נולד בברונקס, ניו יורק למשפחה יהודית. בצעירותו היה כדורסלן בולט בתיכון דוויט קלינטון בברונקס, ניו יורק. לאחר מכן שיחק במשך שלוש שנים בנבחרת הסיטי קולג' של ניו יורק החל מעונת 1919/1920, תחת המאמן נאט הולמן . לאחר שסיים את הקולג', שיחק רסקין בקבוצות כדורסל עצמאיות בניו יורק. בעונת 1925/1926 הצטרף לקבוצת ברוקלין ארקדיאנס מליגת ה-ABL , שם קלע בממוצע של 2.6 נקודות למשחק.

במלחמת העולם השנייה שירת רסקין בצי ארצות הברית. בגמר המלחמה בשנת 1944 התמנה רסקין למאמן של נבחרת הכדורסל של ברוקלין קולג'. בשנת 1949 מונה למאמן קבוצת הרטפורד הוריקנס מליגת ה-ABL, ובשנת 1950 חזר לברוקלין קולג'.

באפריל 1952 מונה למאמן נבחרת ישראל לקראת אולימפיאדת הלסינקי והיה למאמן נבחרת ישראל הראשון. רסקין הובא לישראל באמצעות הוועד האמריקאי למען הספורט בישראל. במהלך הטורניר הסתכסך רסקין עם השחקנים, ובתוך כך השעה את אליהו עמיאל ופרדי כהן ונטש את הנבחרת באמצע הטורניר. במקומו אימנו את הנבחרת עמיאל ואברהם שניאור. בסופו של דבר, הפסידה ישראל את שני משחקיה בשלב המוקדמות והודחה, ובסך הכל דורגה בסיום הטורניר במקום ה-20 מתוך 23 נבחרות. בגמר הטורניר התפטר רסקין באופן רשמי.

כעבור כמעט שני עשורים כתב עליו שמעון שלח: 

באוגוסט 1953 אימן את נבחרת ארצות הברית בכדורסל במכביה הרביעית. בשנת 1960 חזר לאמן את ברוקלין קולג' למשך שנתיים.

בשנת 1981 הלך רסקין לעולמו.

==קישורים חיצוניים==
* [http://peachbasketsociety.blogspot.com/2017/10/tubby-raskin.html מוריס רסקין] באתר peachbasketsociety 
* [https://www.sports-reference.com/cbb/coaches/tubby-raskin-1.html מוריס רסקין] באתר sports-reference 
* [https://probasketballencyclopedia.com/player/tubby-raskin/ מוריס רסקין] באתר probasketballencyclopedia 

==הערות שוליים==

קטגוריה:ספורטאים יהודים אמריקאים
קטגוריה:מאמני נבחרת ישראל בכדורסל
קטגוריה:מאמני כדורסל אמריקאים
קטגוריה:מאמני כדורסל יהודים
קטגוריה:כדורסלני אוניברסיטאות ומכללות בארצות הברית
קטגוריה:בוגרי הסיטי קולג' של ניו יורק
קטגוריה:אמריקאים שנולדו ב-1902
קטגוריה:אמריקאים שנפטרו ב-1981
2014 Forest Hills Drive

הוא האלבום השלישי של הראפר האמריקאי ג'יי קול. האלבום יצא לאור ב-9 בדצמבר 2014 דרך ביסטורם אנטרטיינמנט, קולומביה רקורדס, דרימוויל רקורדס ורוק ניישן.

== דירוגים ==
{| class="wikitable sortable"
!ארגון
!דירוג
!מיקום
!מקור
|-
|בילבורד
|100 אלבומי הראפ הגדולים בכל הזמנים: רשימת צוות
|59
|<ref></ref>
|}

== רשימת רצועות ==

== מיקומי שיא ==

=== מצעדי סוף שנה ===

== נתוני מכירות ==
{| class="wikitable"
|+
!אזור
!תואר
!מכירות
|-
|אוסטרליה (ARIA)
|זהב
|35,000
|-
|קנדה (Music Canada)
|זהב
|40,000
|-
|בריטניה (BPI)
|כסף
|60,000
|-
|ארצות הברית (RIAA)
|x3 פלטינה
|3,000,000
|}

== היסטוריית יציאות ==
{| class="wikitable"
|+
!אזור
!תאריך
!פורמט
!חברת תקליטים
!מקור
|-
|אוסטרליה
| rowspan="8" |9 בדצמבר 2014
| rowspan="8" |תקליטור • הורדה דיגיטלית
| rowspan="8" |קולומביה • רוק ניישן • יוניברסל
|
|-
|קנדה
|
|-
|גרמניה
|
|-
|אירלנד
|
|-
|בריטניה
|
|-
|ארצות הברית
|
|-
|ניו זילנד
|
|-
|יפן
|
|}

==קישורים חיצוניים==

== הערות שוליים ==

קטגוריה:אלבומי ג'יי קול
קטגוריה:אלבומים באנגלית
קטגוריה:אלבומים שהופקו על ידי ג'יי קול
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס המוזיקה של בילבורד: אלבומים
קטגוריה:אלבומי חברת דרימוויל רקורדס
קטגוריה:זוכי פרסי ה-BET: מוזיקה: אלבום ההיפ-הופ הטוב ביותר
רברסו

רברסו (במקור: Reverso) הוא אתר המתמחה בכלי תרגום מקוונים ובשירותים לשוניים. אלה כוללים מילונים מקוונים, תרגום על בסיס הקשר, וכן כלים לבדיקת איות והטיות. לשם המחשה, בחיפוש מילה בעברית במנוע התרגום בהקשר, יוצגו משפטים המכילים את המילה בעברית, ולצידם תרגומיהם ממגוון מאגרי תרגומים. כך, במקום להגדיר את המילה בפני עצמה, נעשה שימוש במשפטים שתורגמו על ידי מתרגם אנושי, וכך מוצגת המילה בהקשר טבעי במשפט.

== היסטוריה ==
חברת Softissimo, הפעילה משנת 1998, הציבה לה למטרה לספק כלים מקוונים לתרגום לארגונים ולציבור הרחב.

בשנת 2013 השיקה את Reverso Context, כלי מילוני דו-לשוני המבוסס על אלגוריתמים של ביג דאטה ולמידת מכונה.

בשנת 2016 רכשה רברסו את פליקס, שירות ללימוד אנגלית באמצעות סרטונים עם כתוביות. השירות משתמש בתוכן מנטפליקס, יוטיוב, ועידת TED, וקובצי וידאו.

בשנת 2018 היא הוציאה אפליקציה סלולרית חדשה, המשלבת תרגומים ופעילויות למידה.

== שירותים ==
חבילת השירותים הלשוניים המקוונים של רברסו כוללת סוגים שונים של אפליקציות אינטרנט לתרגום ולמידה של שפות. הכלים תומכים בשפות: אנגלית, צרפתית, עברית, ספרדית, איטלקית, רוסית ועוד.

מאז הקמתה סיפקה רברסו כלי תרגום מכונה לתרגום אוטומטי של טקסטים בשפות שונות, כולל תרגום בלמידת מכונה.

Reverso Context הוא יישום מקוון המשלב Big data מקורפוסים רב לשוניים גדולים כדי לאפשר למשתמשים לחפש תרגומים בהקשר. טקסטים אלה מקורם בעיקר בסרטים, ספרים ומסמכים ממשלתיים, המאפשרים למשתמשים לראות שימושים של תרגומים, כמו גם מילים נרדפות ופלט קולי. אפליקציית Reverso Context מספקת גם תכונות של למידת שפה כמו משחקי זיכרון המבוססים על מילים במשפטים לדוגמה. רברסו פרסמה גם הרחבות דפדפן עבור פיירפוקס וגוגל כרום כדי לשלב תכונות של Reverso Context בגלישה באינטרנט.

באתר פועל מילון שיתופי בו לאחר הרשמה ניתן להוסיף מילים ותרגומים וכן להצביע בעד או נגד תוספות של עורכים אחרים.

באתר פועל בודק איות; בשפה האנגלית הוא מופעל על ידי חברת ג'ינג'ר הישראלית, ובשפה הצרפתית הוא מופעל על ידי חברת קורדיאל.

== ראו גם ==
* תרגום מכונה
* עיבוד שפה טבעית

== קישורים חיצוניים ==

* 
* [http://context.reverso.net/translation/ רברסו הקשרים]
* [http://conjugator.reverso.net/ רברסו הטיות]
* רננה אשוח, [http://www.yedatech.co.il/yt/news.jhtml?value=23134 Reverso Context, עכשיו בישראל ובכל העולם], באתר ידעטק, 7 בספטמבר 2015

==הערות שוליים==

קטגוריה:מילונים
קטגוריה:מילונים מקוונים
JID

דסטין צ'ויס רוט (באנגלית: Destin Choice Route; נולד ב-31 באוקטובר 1990) המוכר בשם הבמה שלו JID (מעוצב גם כ-J.I.D) הוא ראפר, זמר ופזמונאי אמריקאי. הוא חלק מהקולקטיב המוזיקלי "ספילג' וילאג' " שנוסד על ידי ארת'גאנג ב-2010. כמו כן, הוא חתום בלייבל של ג'יי קול דרימוויל רקורדס, שם הוא החל לקבל הכרה לאחר שהוציא מספר פרויקטים עצמאיים כגון Route of Evil, Para Tu ו-DiCaprio.

== ביוגרפיה ==
דסטין צ'ויס רוט נולד ב-31 באוקטובר 1990 באטלנטה. הוא אימץ את הכינוי JID מסבתו שנתנה לו את כינוי זה על סמך התנהגותו "העצבנית". הוא למד בבית הספר התיכון סטיפנסון, שם שיחק פוטבול, ובהמשך התקבל על מלגת פוטבול לאוניברסיטת המפטון שבוירג'יניה, שם שיחק במשך שלוש עונות. 

ב-2017 יצא אלבום הבכורה שלו, The Never Story שזכה לשבחים. מתוך האלבום יצא הסינגל "Never".

ב-2018 יצא אלבומו השני, DiCaprio 2, הכולל את הסינגלים "" ו-"Off Deez" ביחד עם ג'יי קול שזכה, כמו קודמו, לשבחים מהמבקרים והיה לאלבומו הראשון שנכנס ל-50 הראשונים במצעד הבילבורד 200, במקום ה-41.

ב-2021 השתתף בשיר "Enemy" לצד להקת Imagine Dragons, שהפך לשירו המצליח ביותר במצעדים והגיע למקום החמישי במצעד הבילבורד הוט 100. ב-2022 יצא אלבומו השלישי, The Forever Story. האלבום זכה לשבחים והגיע למקום ה-12 במצעד הבילבורד 200, ובכך הפך לאלבומו המצליח ביותר במצעד.

== דיסקוגרפיה ==
=== אלבומי אולפן ===

* The Never Story (2017)
* DiCaprio 2 (2018)
* The Forever Story (2022)

=== מיני-אלבומים ומיקסטייפים ===

* Para Tu (2013)
* DiCaprio (2015)

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
!תוצאה
!סימוכין
|-
! rowspan="2" |2020
| rowspan="3" |פרס גראמי
|ביצוע הראפ הטוב ביותר
|"Down Bad" <small>(עם ג'יי קול, באס, ארת'גאנג ויאנג נודי)</small>
|
| rowspan="3" |<ref></ref>
|-
|אלבום הראפ הטוב ביותר
|Revenge of the Dreamers III
|
|-
!2022
|אלבום השנה
|Planet Her (Deluxe) <small>(כאמן משתתף)</small>
|
|}

== קישורים חיצוניים ==

* 

==הערות שוליים==

קטגוריה:ראפרים אמריקאים
קטגוריה:זמרים אפרו-אמריקאים
קטגוריה:אמני דרימוויל רקורדס
קטגוריה:אמני אינטרסקופ רקורדס
קטגוריה:בוגרי אוניברסיטת המפטון
קטגוריה:אמריקאים שנולדו ב-1990